Selskabet tilskriver fremgangen en god udvikling på ruterne til Europa og USA. Desuden stiger belægningen på danske indenrigsruter. SAS-koncernen melder om en fortsat tilfredsstillende trafikudvikling med en stigning i antallet af passagerer på 4,2 procent i maj sammenlignet med samme periode sidste år. På de danske indenrigsruter er belægningen i maj øget med 6,9 procentpoint til 77,5 procent. SAS har i maj meldt ud om øget kapacitet på dansk indenrigsflyvning, i første omgang til Aalborg og Århus. Enhedsindtægterne per fløjet kilometer var 0,9 procent lavere i april. De rapporteres en måned senere end trafiktallene. /ritzau/
Luftfartsselskabet SAS fyldte flyene lidt bedre op i maj. Den såkaldte kabinefaktor steg med 1,9 procent, så man i gennemsnit havde en belægning på 75,3 procent i flyene.